Amarylis

Amarylis (Amaryllis) je ród ze swójby amarylisowych rostlinow (Amaryllidaceae). Druhe serbske mjeno je sowjerka.

 Systematika a rozšěrjenje 
Ród Amaryllis bě najprjedy wot Carl von Linné jara šěršo zapopadnjeny hač dźensa. Na spočatku 20. lětstotka so je rozpačenje tutoho roda stało, při čimž bu wědomostne mjeno Amaryllis na tu z kapej bliskeho hórskeho regiona Južneje Afriki pochadźacu prawu amarylis (Amaryllis belladonna) wobmjezowane. 

Po rozpačenju bu ród za dołhim času za monotypiski měł, z prawej amarylisu jako jeničku družinu. Hakle w lěće 1998 bu wot juhoafriskeje botanikarki Deirdré Anne Snijman (A Record of Contributions from the National Herbarium, Union of South Africa. w Bothalia, 28(2): 193, Pretoria) z Amaryllis paradisicola druha družina wopisana.

W rodźe Amaryllis stej dźensa dwě družinje. Wobě družinje stej w Kapland w Južnej Africe domjacej:
Prawa amarylis (Amaryllis belladonna L.)
Amaryllis paradisicola Snijman

Sćěhowaca družina wjace rodej njesłuša, hačrunjež so we wjele žórłach z potrjechenym wědomostnym mjenom mjenuje.
 pyšnica (Sprekelia, prjedy Amaryllis formosissima)

 Nóžki 

 Wotkazy 

Kategorija: Amarylisowe rostliny